**ДО**

**ИНЖ. ИВО ЦВЕТКОВ**

**КМЕТ НА ОБЩИНА БЯЛА СЛАТИНА**

*Към Ваш изх. № 3200-60-1/26.05.2023г.*

**Г-Н ПЛАМЕН ПЕТКОВ**

**КМЕТ НА КМЕТСТВО С. БЪРДАРСКИ ГЕРАН**

**ОБЩИНА БЯЛА СЛАТИНА**

*Към Ваш изх. № 1003-96/30.05.2023г.*

**КОПИЕ:**

**Г-Н ИВЕЛИН БОРИСОВ**

**УПРАВИТЕЛ НА „БГ СОЛАР ПАРК 1“ ЕООД**

**БУЛ. „ШИПЧЕНСКИ ПРОХОД” №11, АП. 9**

**Р-Н СЛАТИНА**

**ГР. СОФИЯ**

**Относно:** *Изясняване на общественият интерес за инвестиционно предложение (ИП) за „Изграждане на фотоволтаичен парк“, в УПИ III – 2001, 2002, 2003, 2004, 2005, 2006, 2007, 2008, 2009, 2010, 2011, 2012, в кв. 8, с. Бърдарски геран, ул. „Христо Смирненски“ №2А, общ. Бяла Слатина, обл. Враца, възложител: „БГ СОЛАР ПАРК 1“ ЕООД, гр. София.*

 **УВАЖАЕМИ ГОСПОДА КМЕТОВЕ,**

В изпълнение на изискванията на чл.6, ал.9, т.2 на *Наредба за условията и реда за извършване на оценка на въздействието върху околната среда* (Наредбата за ОВОС), приложено Ви изпращам копие на полученото в РИОСВ-Враца искане за преценяване на необходимостта от извършване на ОВОС за горецитираното ИП и информация по приложение №2 от Наредбата за ОВОС.

На основание чл. 6, ал.10 от Наредбата за ОВОС, Ваше задължение е:

1. В срок до 3 дни след получаване на информацията по приложение №2 да осигурите обществен достъп до нея за най-малко 14 дни, като поставите съобщение на интернет страницата си (ако има такава) и на обществено достъпно място за достъпа до информацията и за изразяване на становища от заинтересувани лица.
2. В срок до 3 дни след изтичане на срока по т.1 да изпратите в РИОСВ-Враца резултатите от обществения достъп, в т.ч. по начина на осигуряването му по образец съгласно приложение №7 от Наредбата за ОВОС.

**Приложение:** копие на искане и информация по приложение №2 с вх. № ОВОС-ЕО-192-(6)/20.06.2023г. на РИОСВ-Враца.

